CELEX: 32008D0650
Language: mt
Date: 2008-07-30 00:00:00
Title: 2008/650/KE: Deċiżjoni tal-Kummissjoni tat- 30 ta’ Lulju 2008 li temenda d-Direttiva tal-Kunsill 82/894/KEE dwar in-notifika ta’ mard ta’ l-annimali fil-Komunità biex tinkludi ċertu mard fil-lista ta’ mard li għandu jkun is-suġġett ta’ notifika u biex titħassar l-enċefalomjelite enterovirali tal-ħnieżer minn dik il-lista (notifikata taħt id-dokument numru C(2008) 3943) (Test b’relevanza għaż-ŻEE)

8.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 213/42
            
         DEĊIŻJONI TAL-KUMMISSJONI
   tat-30 ta’ Lulju 2008
   li temenda d-Direttiva tal-Kunsill 82/894/KEE dwar in-notifika ta’ mard ta’ l-annimali fil-Komunità biex tinkludi ċertu mard fil-lista ta’ mard li għandu jkun is-suġġett ta’ notifika u biex titħassar l-enċefalomjelite enterovirali tal-ħnieżer minn dik il-lista
   (notifikata taħt id-dokument numru C(2008) 3943)
   (Test b’relevanza għaż-ŻEE)
   (2008/650/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 82/894/KEE tal-21 ta’ Diċembru 1982 dwar in-notifika ta’ mard ta’ l-annimali fil-Komunità (1) u b’mod partikolari l-Artikolu 5(2) tagħha,
   Billi:
   
               (1)
            
            
               Id-Direttiva 82/894/KEE dwar in-notifika ta’ mard ta’ l-annimali fil-Komunità tistipula l-kriterji għan-notifika ta’ dak il-mard ta’ l-annimali li l-okkorrenza tiegħu għandha tiġi notifikata mill-Istat Membru milqut lill-Kummissjoni u lill-Istati Membri l-oħra.
            
         
               (2)
            
            
               In-notifika u l-informazzjoni f’waqthom dwar l-okkorrenza ta’ dan il-mard fil-Komunità huma essenzjali għall-kontroll ta’ dan il-mard, kif ukoll għaċ-ċaqliq ta’ annimali ħajjin u prodotti ta’ l-annimali u l-kummerċ fihom.
            
         
               (3)
            
            
               Skond id-Direttiva tal-Kunsill 2006/88/KE ta’ l-24 ta’ Ottubru 2006 dwar il-ħtiġijiet tas-saħħa ta’ l-annimali għall-annimali ta’ l-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f’annimali akkwatiċi (2), l-Istati Membri għandhom, f’ċerti każijiet, jinnotifikaw il-konferma tal-mard ta’ l-annimali ta’ l-akkwakultura elenkat fl-Anness IV ta’ dik id-Direttiva.
            
         
               (4)
            
            
               L-Anness I tad-Direttiva 82/894/KEE, li jelenka l-mard li l-okkorrenza tiegħu trid tiġi notifikata lill-Kummissjoni u l-Istati Membri l-oħra, fir-rigward tal-mard li jaffettwaw il-ħut biss jinkludi n-nekrożi ematopojetka, l-anemija infettiva tas-salamun u s-septiċemja emorraġika virali.
            
         
               (5)
            
            
               Skond l-Anness IV tad-Direttiva 2006/88/KEE, in-nekrożi ematopojetka epiżootika, is-Sindromu epiżootiku ulċerattiv, l-Infezzjoni bil-Bonamia exitiosa, l-Infezzjoni bil-Bonamia ostreae, l-Infezzjoni bil-Marteilia refringens, l-Infezzjoni bil-Microcytos mackini, l-Infezzjoni bil-Perkinsus marinus, il-marda virali ta’ l-erpete tal-Koi, is-Sindromu Taura, il-White spot disease u l-Yellowhead disease huma wkoll definiti bħala mard li għandu jkun soġġett ta’ notifika.
            
         
               (6)
            
            
               Huwa għalhekk meħtieġ li dan il-mard jiżdied ma’ l-Anness I tad-Direttiva 82/894/KE. U li jiġi adattat l-Anness II ta’ dik id-Direttiva tal-Kunsill biex jitqiesu ċerti dettalji marbuta ma’ l-annimali ta’ l-akkwakultura.
            
         
               (7)
            
            
               Id-Direttiva tal-Kunsill 2002/60/KE (3) ħassret il-marda Teschen (enċefalomjelite enterovirali tal-ħnieżer) mil-lista ta’ mard elenkat fl-Anness I tad-Direttiva tal-Kunsill 92/119/KEE (4) u għalhekk m’għadux obbligatorju li din il-marda tiġi notifikata lill-awtoritajiet kompetenti ta’ l-Istati Membri.
            
         
               (8)
            
            
               Huwa għalhekk xieraq li din il-marda titneħħa mil-lista fl-Anness I tad-Direttiva 82/894/KEE.
            
         
               (9)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.
            
         ADOTTAT DIN ID-DEĊIŻJONI:
   Artikolu 1
   L-Annessi I u II tad-Direttiva 82/894/KEE huma sostitwiti bit-test fl-Anness ta’ din id-Deċiżjoni.
   Artikolu 2
   Din id-Deċiżjoni għandha tapplika mill-1 ta’ Awwissu 2008.
   Artikolu 3
   Din id-Deciżjoni hija indirizzata lill-Istati Membri.
   
      Magħmula fi Brussell, 30 ta’ Lulju 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 378, 31.12.1982, p. 58. Id-Direttiva kif emendata l-aħħar bid-Deċiżjoni tal-Kummissjoni 2004/216/KE (ĠU L 67, 5.3.2004, p. 27).
   
      (2)  ĠU L 328, 24.11.2006, p. 14. Id-Direttiva kif emendata bid-Direttiva tal-Kummissjoni 2008/53/KE (ĠU L 117, 1.5.2008, p. 27).
   
      (3)  ĠU L 192, 20.7.2002, p. 27. Id-Direttiva kif emendata l-aħħar bid-Deċiżjoni tal-Kummissjoni 2007/729/KE (ĠU L 294, 13.11.2007, p. 26).
   
      (4)  ĠU L 62, 15.3.1993, p. 69. Id-Direttiva kif emendata l-aħħar bid-Direttiva tal-Kummissjoni 2007/10/KE (ĠU L 63, 1.3.2007, p. 24).
   
      ANNESS
      “
            ANNESS I
            Mard li għandu jiġu notifikat
            A.   Mard ta’ annimali ta’ l-art
            Marda Afrikana taż-żwiemel
            Id-Deni Afrikan tal-ħnieżer
            Influwenza tat-tjur
            Il-Bluetongue
            Enċefalopatija sponġiforma bovina
            Deni klassiku tal-ħnieżer
            Plewronewmonja tal-bovini li tittieħed
            Id-Dourine
            L-enċefalomjelite ekwina (ta' kull tip, inkluż l-enċefalomjelite ekwina tal-Venezwela)
            L-anemija ekwina infettiva
            Il-marda ta’ l-ilsien u d-dwiefer
            Il-Glanders
            Il-Lumpy skin disease
            Il-marda ta' Newcastle
            Il-pesta ta' l-annimali ruminanti żgħar
            Id-deni ta' Rift valley
            Rinderpest (pesta tal-bovini)
            Sifilide tan-nagħaġ u l-mogħoż (Capripox)
            Il-ħanfusa żgħira tal-ġarra tan-naħal (Aethina tumida)
            Mard vesikulari tal-ħnieżer
            Id-dudu Tropilaelaps
            Stomatite vesikulari
            B.   Mard akkwatiku
            Nekrosi ematopojetika epiżootika
            Is-sindromu epiżotiku ulċerattiv
            Settiċimija emorraġika virali
            Il-marda tal-white spot
            Il-marda Yellowhead
            Is-sindromu Taura
            Nekrożi ematopojetika infettiva
            Anemija infettiva tas-salamun
            Infezzjoni bil-Perkinsus marinus
            
            Infezzjoni bil-Microcytos mackini
            
            Infezzjoni bil-Marteilia refringens
            
            Infezzjoni bil-Bonamia ostreae
            
            Infezzjoni bil-Bonamia exitiosa
            
            Il-marda virali ta’ l-erpete tal-koi
         
         
            ANNESS II
            A.   L-informazzjoni li għandha tingħata fin-notifika mitluba mill-Artikoli 3 u 4 fir-rigward tat-tifqigħat primarji u sekondarji tal-mard elenkat fil-paragrafi A u B ta’ l-Anness I:
            
                        1.
                     
                     
                        Id-data ta' meta tintbagħat;
                     
                  
                        2.
                     
                     
                        Fi x'ħin tintbagħat;
                     
                  
                        3.
                     
                     
                        Pajjiż ta’ l-oriġini;
                     
                  
                        4.
                     
                     
                        L-isem tal-marda u t-tip ta' virus, skond il-każ;
                     
                  
                        5.
                     
                     
                        In-numru tas-serje tat-tifqigħa;
                     
                  
                        6.
                     
                     
                        It-tip ta' tifqigħa;
                     
                  
                        7.
                     
                     
                        In-numru ta' referenza tat-tifqigħa marbut ma’ din it-tifqigħa;
                     
                  
                        8.
                     
                     
                        Ir-reġjun u ż-żona ġeografika ta’ l-istabbiliment
                     
                  
                        9.
                     
                     
                        Ir-reġjuni l-oħra affettwati minn dawn ir-restrizzjonijiet;
                     
                  
                        10.
                     
                     
                        Id-data tal-konferma;
                     
                  
                        11.
                     
                     
                        Id-data tas-suspett;
                     
                  
                        12.
                     
                     
                        Id-data ta’ meta stmat li kien hemm l-ewwel infezzjoni;
                     
                  
                        13.
                     
                     
                        L-oriġini tal-marda;
                     
                  
                        14.
                     
                     
                        Il-miżuri ta' kontroll meħuda;
                     
                  
                        15.
                     
                     
                        In-numru ta' annimali suxxettibbli fuq il-post (a) bovini, (b) ħnieżer, (ċ) nagħaġ, (d) mogħoż, (e) tjur, (f) ekwidi, (g) fil-każ ta’ mard ta’ annimali ta’ l-akkwalkultura, għandu jingħata l-piż jew in-numru × 1 000 ta’ annimali suxxettibbli (h) speċi salvaġġi, (i) fil-każ ta’ mard tan-naħal, għandu jingħata n-numru tal-ġarar suxxettibbli;
                     
                  
                        16.
                     
                     
                        In-numru ta' annimali milquta klinikament fuq il-post (a) bovini, (b) ħnieżer, (ċ) nagħaġ, (d) mogħoż, (e) tjur, (f) ekwidi, (g) fil-każ ta’ mard ta’ annimali ta’ l-akkwalkultura, għandu jingħata l-piż jew in-numru × 1 000 ta’ annimali milquta klinikament (h) speċi salvaġġi, (i) fil-każ ta’ mard tan-naħal, għandu jingħata n-numru ta’ ġarar milquta klinikament;
                     
                  
                        17.
                     
                     
                        In-numru ta' annimali li mietu fuq il-post (a) bovini, (b) ħnieżer, (ċ) nagħaġ, (d) mogħoż, (e) tjur, (f) ekwidi, (g) fil-każ ta’ mard ta’ annimali ta’ l-akkwalkultura, għandu jingħata l-piż jew in-numru × 1 000 ta’ annimali li mietu fuq il-post (h) speċi salvaġġi;
                     
                  
                        18.
                     
                     
                        In-numru ta' annimali maqtula (a) bovini, (b) ħnieżer, (ċ) nagħaġ, (d) mogħoż, (e) tjur, (f) ekwidi, (g) fil-każ ta’ mard ta’ annimali ta’ l-akkwalkultura, fejn applikabbli (fil-każ ta’ krustaċji u ħut biss) għandu jingħata l-piż jew in-numru × 1 000 ta’ annimali maqtula (h) speċi salvaġġi;
                     
                  
                        19.
                     
                     
                        In-numru ta' karkassi meqruda (a) bovini, (b) ħnieżer, (ċ) nagħaġ, (d) mogħoż, (e) tjur, (f) ekwidi, (g) fil-każ ta’ mard ta’ annimali ta’ l-akkwalkultura, fejn applikabbli għandu jingħata l-piż jew in-numru × 1 000 ta’ annimali li tneħħew u nqerdu (h) speċi salvaġġi, (i) fil-każ ta’ mard tan-naħal, għandu jingħata n-numru ta’ ġarar meqruda;
                     
                  
                        20.
                     
                     
                        Id-data (stmata) ta’ meta jitlesta l-qtil (skond il-każ);
                     
                  
                        21.
                     
                     
                        Id-data (stmata) ta’ meta titlesta l-qerda (skond il-każ);
                     
                  B.   Fil-każ ta’deni tal-ħnieżer, l-informazzjoni addizzjonali:
            
                        1.
                     
                     
                        Distanza mill-eqreb stabbiliment tal-ħnieżer;
                     
                  
                        2.
                     
                     
                        In-numru u t-tip (għat-trobbija, għat-tismin u driefeġ (1)) tal-ħnieżer fuq il-post infettat;
                     
                  
                        3.
                     
                     
                        In-numru u t-tip (għat-trobbija, għat-tismin u driefeġ (1)) li ġew milquta klinikament fuq il-post infettat;
                     
                  
                        4.
                     
                     
                        Il-metodu tad-dijanjosi;
                     
                  
                        5.
                     
                     
                        Jekk mhux fuq il-post, f'dak il-każ jekk il-konferma seħħitx f'biċċerija jew f'xi mezz ta' trasport;
                     
                  
                        6.
                     
                     
                        Il-konferma ta' każijiet primarji (2) fi ħnieżer selvaġġi.
                     
                  C.   Fil-każ ta’ mard ta’ annimali ta’ l-akkwakultura kif elenkati fil-paragrafu B ta’ l-Anness I:
            
                        —
                     
                     
                        Konferma ta’ kwalunkwe tifqigħa ta’ mard eżotiku u ta' tifqigħat ta' mard mhux eżotiku fi Stati Membri, żoni jew kompartimenti li qabel kienu ħielsa mill-mard kif definit fid-Direttiva 2006/88/KEE għandha tiġi notifikata bħala tifqigħa primarja. L-isem u d-deskrizzjoni taż-żona jew tal-kompartiment għandhom jiġu inkluzi fit-test ħieles.
                     
                  
                        —
                     
                     
                        Tifqigħat oħra għajr dawk imsemmija fil-paragrafu hawn fuq għandhom jitqiesu bħala tifqigħat sekondarji, skond l-Artikolu 4(1) ta' din id-Direttiva.
                     
                  
                        —
                     
                     
                        It-tifqigħat sekondarji ta’ mard ta’ annimali ta' l-akkwakultura għandhom jiġu notifikati kull xahar.
                     
                  ”
      
         (1)  Annimali bejn wieħed u ieħor taħt it-tliet xhur.
      
         (2)  Każ primarju ta’ deni tal-ħnieżer fi ħnieżer selvaġġi ifisser dawk il-każijiet li jseħħu f'żoni ħielsa, jiġifieri barra minn postijiet ristretti għad-deni klassiku tal-ħnieżer fi ħnieżer selvaġġi.